Kleuters se goeie gedrag word deur middel van ’n sterrekaartstelsels beloon en ’n afkoelstoel waar tyd opsy deurgebring word, is in plek waar gedrag aangespreek moet word.
In die laerskool geld die sterrekaart- en handtekeningstelsel as beloning en herinnerings dien as gedragshervorming. ’n Sekere aantal herinnerings lei tot verdere gevolge soos ’n vergadering met die betrokke kind se ouers.
Wanneer ’n kind herhaaldelik swak gedrag toon of in gevalle van ernstige wangedrag, soos om te byt, word die ouers gekontak om die onderwyser te kom spreek. Ons verwag van ouers om saam met onderwysers te werk, sodat ons dieselfde boodskap aangaande dissipline aan ons kinders oordra.